Roman Chatrnúch

 
Roman Chatrnúch (* 22. máj 1973) je bývalý slovenský hokejista. Hrával na pozícii obrancu. Je odchovancom klubu HK Spartak Dubnica nad Váhom. Po ukončení aktívnej kariéry pôsobí ako tréner.
Klubový hokej.
Roman Chatrnúch začínal s hokejom v rodnej Dubnici nad Váhom v miestnom klube HK Spartak Dubnica nad Váhom. Štatistiky sú uvedené, ale až od sezóny 1994/95, keď mal 22 rokov. V tom čase bol hráčom Dubnice nad Váhom v 1. hokejovej lige SR. Za klub z Dubnice nad Váhom, ale hral už minimálne o sezónu skôr a bol členom víťazného kádra, ktorý vybojoval postup do Extraligy. Do mužského hokeja, ale musel vstúpiť minimálne o dve sezóny skôr než uvádzajú štatistiky.
Oz sezóny 1995/96 sa stal hráčom susedného ŠK Matador Púchov. V mužstve sa stal najproduktívnejším obrancom, keď zaznamenal 19 bodov za 15 gólov a 4 asistencie. V tíme sa stal zároveň druhým najlepším strelcom. V klube z Púchova strávil aj nasledujúcu sezónu. Po tejto sezóne prestúpil pred sezónou 1997/98 do klubu HC Dukla Nafta Senica. Tam strávil, ale len jednu sezónu.
V novom ročníku začal sezónu v klube HC Polygón Prievidza. V tejto sezóne po 20 kolách postúpili prvé dva kluby do Extraligy "B". Tie kluby boli HK Spartak Dubnica nad Váhom a HK ŠKP Žilina. V dvatsiatich kolách nastúpil Roman Chatrnúch za Prievidzu v trinástich zápasoch. Následne sa vrátil do klubu HK Spartak Dubnica nad Váhom, kde si zahral Extraligu "B". Tam sa stretlli kluby z Dubnice nad Váhom a Žiliny s mužstvami z Popradu, Spišskej Novej Vsi, Banskej Bystrice, Martina a Prešova. Od novej sezóny sa extraliga zužovala. Účasť v extralige si mohli zabezpečiť len prvé dva kluby. Tie kluby boli HC ŠKP Poprad a HK Spišská Nová Ves. Ostatné kluby zostúpili do 1. hokejovej ligy. Po sezóne sa vybral hrať hokej do Česka.
V 1. českej hokejovej lige sa stal pred sezónou 1999/00 hráčom klubu HC Berounští Medvědi. Po jednej sezóne v Česku sa vrátil na slovenský ľad do klubu HK 36 Skalica. V mužstve sa stal najproduktívnejším obrancom.
Pred sezónou 2001/02 sa opäť vybral do Česka. Tentoraz už, ale do Českej Extraligy. Zmluvu podpísal s klubom HC Slavia Praha odkiaľ išiel na 4 zápasy na hosťovanie do klubu HC Kladno v rámci rovnakej súťaže, a do klubu KLH Chomutov pôsobiaci v 1.českej hokejovej lige. Na play-off sa, ale vrátil do Slavie Praha.
V sezóne 2002/03 sa stal hráčom klubu HC Kladno v 1. českej hokejovej lige, kde bol zo Slavie Praha na hosťovaní. S klubom vyhral play-off a stal sa tak s tímom víťazom ligy. V následnej baráži o extraligu bol klub úspešný a zdolali klub HC Havířov Panthers. V novom ročníku odohral za HC Kladno v Extralige pre zranenie len dva zápasy.
Sezóna 2004/05, ktorá bola pre výluku NHL veľmi silná v mnohých európskych súťažiach bola pre Romana Chatrnúcha opäť v Slovenskej extralige. Stal sa hráčom Dukly Trenčín. Po 8 zápasoch prestúpil do tímu HK 36 Skalica. Tam, ale sezónu tiež nedokončil. Tú dohral v klube nováčika extraligy HK Dubnica nad Váhom. V základnej časti stihol odohrať v ich drese 9 stretnutí a následne baráž v ktorej sa klub z Dubnice nad Váhom síce zachránil, ale následne predal extraligovú licenciu klubu MHC Martin. Klub z Dubnice nad Váhom následne zrušil seniorský hokej, ktorý obnovili až po dvoch sezónach. Hráči si tak museli hľadať nové kluby. Roman Chatrnúch sa tak vrátil do klubu KLH Chomutov v 1. českej hokejovej lige. V rovnakej lige si zahral v tejto sezóne aj za kluby HC Šareza Ostrava a BK Mladá Boleslav. S klubom z mesta Mladá Boleslav sa dostal až do finále. Tam, ale podľahli klubu HC Slovan Ústí nad Labem 1:3 na zápasy.
Sezónu 2006/07 odohral opäť v klube KLH Chomutov, kde bol z tímu BK Mladá Boleslav na hosťovaní. Aj v tejto sezóne si zahral finále 1.českej hokejovej ligy. A tiež paradoxne proti klubu HC Slovan Ústečtí Lvi. V mužstve sa stal najproduktívnejším obrancom. Hokejisti Chomutova podľahli klubu s Ústí nad Labem 2:3 na zápasy. V tomto klube strávil aj nasledujúcu sezónu. Tentokrát tu už bol na prestup. Aj v tejto sezóne si zahral finále 1.českej hokejovej ligy. Aj tretí krát bol ale hráčom porazeného mužstva. Tentokrát podľahli hokejisti Chomutova 0:4 na zápasy tímu BK Mladá Boleslav.
Nasledujúcu sezónu strávil v klube HC Vrchlabí. Tam začal aj sezónu 2009/10, ale dohral ju v klube HC Šumperk. Po sezóne ukončil aktívnu kariéru.
Po dvoch sezónach sa ešte vrátil k hokeju v rodnej Dubnici nad Váhom. Za klub MHK Dubnica nad Váhom odohral v 2. hokejovej lige 13 zápasov. Po sezóne sa vydal na trénerskú dráhu. V sezóne 2013/14 sa stal asistentom trénera v Dukle Trenčín. K aktívnej činnosti sa vrátil ešte jeden krát. V sezóne 2016/17 opätovne v Dubnici nad Váhom obnovili seniorský hokej. V novotvoriacom kádri, ktorý mal za cieľ postúpiť do 1. hokejovej ligy SR, dostalo príležitosť viacero dubnických veteránov. Medzi nimi aj Roman Chatrnúch. Cieľ bol splnený, klub postúpil do 1. hokejovej ligy SR. Po víťaznej sezóne definitívne ukončil aktívnu kariéru.
Následne sa začala pre Romana Chatrnúcha trénerská kariéra.
Sezóny v pozícii trénera.
2020/2021
2021/2022